Այդ նվիրական օրը հրավիրվել էին ՀՀ բարձրաստիճան զինվորական ու քաղաքացիական այրեր, ծնունդով վահանցիներ, ովքեր ապրում են մեր հանրապետության տարբեր քաղաքներում ու գյուղերում։ Հյուրերի մեջ էին ՀՀ ԶՈՒ գլխավոր շտաբի պետ, գեներալ-գնդապետ Յուրի Խաչատուրովը, բանակային զորամիավորման հրամանատար, գեներալ-մայոր Հ. Օհանյանը, զորամասի հրամանատար, գնդապետ Ա. Մախսուդյանը և ուրիշներ։